

ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *1/2/2023***

**ΚΑΤΑΠΟΛΕΜΗΣΗ ΤΗΣ ΒΙΑΣ ΚΑΤΑ ΤΩΝ ΓΥΝΑΙΚΩΝ ΚΑΙ ΚΟΡΙΤΣΙΩΝ ΣΤΟ ΔΙΑΔΙΚΤΥΟ**

**ΕΝΑΡΞΗ ΤΗΣ ΕΚΠΑΙΔΕΥΤΙΚΗΣ ΔΡΑΣΗΣ**

Η έμφυλη βία είναι ένα καθημερινό παγκόσμιο φαινόμενο, που πλήττει ένα τεράστιο αριθμό γυναικών και νεαρών κοριτσιών. Έμφυλη βία αποτελεί κάθε πράξη που τελείται σε βάρος της αξιοπρέπειας και της ακεραιότητας αυτών που την υφίστανται. Κανένας δεν μπορεί να είναι αδιάφορος μπροστά σε αυτήν την κατάσταση.

Ο Δήμος Αγίας Βαρβάρας μέσω της Κοινωνικής του Υπηρεσίας, στο πλαίσιο του Έργου «Είμαστε Όλοι Μαζί» και σε συνεργασία με το Κέντρο Ευρωπαϊκού Δικαίου «Ίδρυμα Θεμιστοκλή και Δημήτρη Τσάτσου», αναπτύσσει μια δράση ενημέρωσης, ευαισθητοποίησης και εκπαίδευσης, ξεκινώντας από τις μικρές ηλικίες παιδιών και τους γονείς τους.

Στις 25 Ιανουαρίου ενημερώθηκαν οι γονείς των μαθητών της ΣΤ΄ τάξης του του Δημοτικού Σχολείου. Στη συνάντηση με τους γονείς συμμετείχαν η Αντιδήμαρχος Παιδείας κ. Αλέκα Φέγγη, η Διευθύντρια Κοινωνικής Πολιτικής κ. Φωτεινή Σμυρνή, η Κοινωνική Λειτουργός του Έργου «Είμαστε Όλοι Μαζί» κ. Βασιλική Καμπουρούδη και εκ μέρους του Ιδρύματος οι Πολιτικοί Επιστήμονες, κ. Ευάγγελος Τσίρμπας, κ. Δήμητρα Μαλανδράκη, κ Κωνσταντίνα Ρουσσίδη και η Ψυχολόγος-Ψυχοθεραπεύτρια κ. Στυλιανή Τζιβελέκη.

Την επόμενη μέρα, 26 Ιανουαρίου ενημερώθηκαν με βιωματικό τρόπο οι μαθητές με βασικό στόχο να κατανοήσουν και να αναγνωρίσουν τις διαφορετικές μορφές βίας στον κυβερνοχώρο με βάση το φύλο, να συνειδητοποιήσουν τον βαθμό επικινδυνότητας, να ξεπεράσουν οποιοδήποτε φόβο και να μπορούν να αντιμετωπίζουν το φαινόμενο και να συντελέσουν στην σταδιακή εξάλειψή του.

Η εκπαιδευτική δράση συγχρηματοδοτείται από την Ευρωπαϊκή Ένωση, φέρει τον τίτλο **«TRACeD- Καταπολέμηση της βίας κατά των γυναικών και κοριτσιών στο διαδίκτυο»** και η ενημέρωση έχει την «επιστημονική σφραγίδα» του Διεθνούς Ινστιτούτου για την Κυβερνοασφάλεια και του Κέντρο Ευρωπαϊκού Συνταγματικού Δικαίου - Ίδρυμα Θεμιστοκλή και Δημήτρη Τσάτσου.

Η επόμενη δράση έχει προγραμματιστεί να γίνει στο 4ο Δημοτικό Σχολείο Αγίας Βαρβάρας και θα συνεχιστεί και σε άλλα σχολεία του Δήμου μας, για να ενημερώσουμε όσο περισσότερους γονείς και μαθητές μπορούμε